== 2. Slesvigske Krig ==
I 1856 blev han udnævnt til oberst, i 1858 tildelt titlen Kommandør af Dannebrog og i 1860 [[generalmajor]] samt chef for 3. brigade. Som sådan blev han pladskommandant i [[Rendsborg]] og udnævntes ved [[2. Slesvigske Krig|mobiliseringen]] i 1863 til chef for den 7. brigade, hvorfra han dog allerede i december samme år blev forflyttet til at overtage befalingen over 2. division. Denne samledes først nord for [[Ejderen]], men besatte derefter [[Dannevirke|Danevirkestillingens]] højre flanke. I [[krigsråd]]et 4. februar 1864 var du Plat blandt dem, der støttede [[Christian de Meza|overgeneral de Meza]] i, at hæren øjeblikkelig burde foretage et tilbagetog til Dybbølstillingen, ligesom han også 25. februar sammen med general [[Georg Gerlach]] og andre indsendte en anmodning til kong [[Christian 9.]] om, at overgeneralen måtte tillades at genindtræde ved overkommandoen.<ref> Lyngby (2014), s. 19</ref>
Historie